open-index/open-wikipedia-markdown huggingface dataset:
HMS Iron Duke (F234)

**HMS Iron Duke** (viirinumero F234)  on Britannian kuninkaallisen laivaston tyypin 23 fregatti.

## Valmistus

Alus tilattiin 11. heinäkuuta 1988 Scotsounista Yarrow Shipbuildersilta, missä köli laskettiin saman vuoden lopulla 12. joulukuuta. Se laskettiin vesille 2. maaliskuuta 1991 ja otettiin palvelukseen 20. toukokuuta 1993.

## Palvelus
Vuonna 2000 alus kuului Sierra Leonen sisällissotaa valvovaan Britannian kuninkaallisen laivaston osastoon, jonka muut alukset olivat *[[HMS Illustrious (R06)|HMS Illustrious]]*, *[[HMS Ocean (L12)|HMS Ocean]]*, *[[HMS Argyll (F231)|HMS Argyll]]*, *[[HMS Chatham (F87)|HMS Chatham]]* sekä neljä Royal Fleet Auxiliaryn emälaivaa. *Iron Duke* vapautti syyskuussa *Argyllin*, joka palasi kotimaahan.

Alus oli vuonna 2024 yli 200 päivää merellä kuten 11 kertaa seurannut Pohjanmerellä tai Kanaalissa Venäjän laivaston aluksia ja lentotukialusosaston suojaustehtävissä. Marraskuun puolivälistä alus oli Itämerellä ja Suomen/Pohjanlahdella Naton laivasto-osastossa Freezing Winds harjoituksessa. JEF kokouksessa ollut pääministeri Sir Keir Starmer nousi Tallinnassa alukselle. Alus saapui perjantaina 20. joulukuuta 2024 Devonportiin Virosta, mistä se oli lähtenyt kolme päivää aiemmin tiistaina.

## Lähteet

*
*
*
*
*

### Viitteet
Milorad Zečević

**Milorad Zečević** (s. 26. lokakuuta 1972 Pariisi, Ranska) on uransa lopettanut serbialainen jalkapalloilija. Hän oli pelipaikaltaan hyökkäävä keskikenttäpelaaja.

Zečević on ranskalaisen Paris FC:n kasvatti. Hän siirtyi vanhempiensa kotimaahan Jugoslaviaan 18-vuotiaana. Zečević teki pääsarjadebyyttnsä FK Loznican joukkueeessa kaudella 1996–1997. Talvella 1998 hän teki sopimuksen Veikkausliigassa pelanneen FF Jaron kanssa. Zečević esiintyi Jarossa 18 sarjaottelussa ja teki niissä kolme maalia.

Zečević palasi Jugoslaviaan ja Proleter Zrenjaniniin kevätkaudeksi 1999 ja pelasi siellä puolentoista vuoden ajan. Kesällä 2000 hän siirtyi FK Smederevoon, jota edusti kymmenen kauden ajan uransa loppuun asti. Smederevossa hän saavutti sarjanousun Serbian superliigaan kahdesti 2006 ja 2009.

## Lähteet
*
*Milorad Zečević Soccerdatabase.eussa
Juri Protasov

**Juri Protasov** (; s. 23. huhtikuuta 1984) on ukrainalainen ralliautoilija.

Protasov aloitti ralliautoilun vuonna 2005, ja voitti Ukrainan kansallisen mestaruuden vuonna 2008. Ensimmäisen MM-rallinsa Protasov ajoi kaudella 2011.

Kaudella 2014 Protasov nousi ensimmäistä kertaa MM-pisteille, sijoittuen kymmenenneksi Monte Carlossa sekä Meksikossa. Seuraavana vuonna Protasov siirtyi ensimmäistä kertaa ajamaan WRC-kalustolla.

Ruotsin rallissa 2015 Protasov ajoi uransa ensimmäiset EK-pohja-ajan, ja otti kilpailusta myös uransa parhaan sijoituksen ollen yleiskilpailun yhdeksäs.

## Lähteet
Against the Grain (Rory Gallagherin albumi)

**Against the Grain** on irlantilaisen multi-instrumentalistin Rory Gallagherin albumi, joka on julkaistu vuonna 1975.

## Kappaleet
Kappaleet Rory Gallagher, ellei toisin mainita.
### A-puoli
# 
# 
# 
# 
# 

### B-puoli
# 
# 
# 
# 
# 

### CD-painoksen bonuskappaleet
# 
# 

## Muusikot
* Rory Gallagher – laulu, kitara, huuliharppu
* Gerry McAvoy – basso
* Lou Martin – kosketinsoittimet
* Rod de’Ath – rummu, lyömäsoittimet

## Arviot
* Allmusic:  

## Aiheesta muualla
* Against the Grain discogs.com -sivustolla

## Lähteet
Frii

**Frii** on suomalainen maksuton kaupallinen televisiokanava. Frii on osa Discovery Networks Finlandia, jonka omistaa amerikkalainen Warner Bros. Discovery. Frii aloitti lähetyksensä 1. huhtikuuta 2015. Frii on määritellyt kohderyhmäkseen 25–44-vuotiaat naiskatsojat. Antenniverkossa Frii näkyy C-kanavanipun lähetysalueella kanavapaikalla 15, kaapelitelevisioverkossa se on saatavilla lähes koko maassa.

Frii on lähettänyt vain teräväpiirtosisältöä 30. kesäkuuta 2025 lähtien HD-siirtymän myötä (DVB-T2-lähetys).

## Ohjelmisto
Friin ohjelmistoon kuuluu:

* Aphrodite Jones ja kuuluisat rikokset
* Naismurhaajat
* Tamron Hall: Nyt riittää!
* Cashmere Mafia
* Naismurhatutkijat
* Tappava houkutus
* Eläinten kuudes aisti
* Pahuuden ytimessä
* Tappavat suhteet
* FriiD-dokumentit
* Pan Am
* Tosielämän hätäpuhelut
* FriiD: Laihduttaminen on helppoa!
* Paula Zahn ja murhien motiivit
* Tyttöjen ilta
* FriiD: Vankilavauvat

* Pilasin ulkonäköni
* Upea lihava elämäni
* Himoshoppaajien haaste
* Rakkauden perässä etelään
* Vaara kaupungin yössä
* Intohimon uhrit
* Salaa raskaana
* Vaaroja ja viettelyksiä
* Jodie Marsh -dokumentit
* Salatut seksiongelmat
* Väkivallan uhrit
* Kaunotarmurhat
* Seksiä ja salaisuuksia
* Verisukulaisia
* Murha pikkukaupungissa
* Seksileikeistä ensiapuun
* Kova laki: Erikoisyksikkö

## Entiset logot

Frii logo.png|2015 – 2024


## Lähteet

## Aiheesta muualla
* Friin virallinen sivusto
Zach LaVine

**Zachary ”Zach” LaVine** (s. 10. maaliskuuta 1995 Renton, Washington) on yhdysvaltalainen koripalloilija, pelipaikaltaan pelintekijä. Hän edustaa NBA:ssa pelaavaa  Sacramento Kingsia.

## Ura

Minnesota Timberwolves varasi LaVinen  ensimmäisellä kierroksella, tilaisuuden 13. pelaajana. Ennen ammattilaisuraansa hän pelasi yliopistokoripalloa UCLA:ssa.

Kesäkuussa 2017 Timberwolves vaihtoi LaVinen, Kris Dunnin ja tuoreen varauksensa Lauri Markkasen Chicago Bullsiin saaden vastineeksi Jimmy Butlerin ja tuoreen varauksen Justin Pattonin.

LaVine on voittanut vuosina 2015 ja 2016 n.

LaVine valittiin Yhdysvaltain miesten maajoukkueen kokoonpanoon Tokion kesäolympialaisiin 2020. Yhdysvallat voitti Tokiossa olympiakultaa.

## Lähteet

## Aiheesta muualla
Själö

**Själö** on neljän Suomen saaren nimi:

*Själö, Brändö
*Själö, Houstkari
*Själö, Inkoo
*Seili (), Nauvo
Östnyland

**Östnyland** oli Porvoossa ilmestyvä viisipäiväinen ruotsinkielinen sanomalehti, joka syntyi ''Borgåbladetin'' ja ''Östra Nylandin'' yhdistyessä. Lehden ensimmäinen numero ilmestyi 13. tammikuuta 2015. *Östnylandin* pääasiallinen levikkialue oli Uudenmaan maakunnan itäosan ruotsinkieliset alueet. Lehden päätoimittajana ja uutispäällikkönä toimi syyskuusta 2016 alkaen Helén Kurri.

*Östnyland* vaihtoi nimensä takaisin *Borgåbladet*iksi keväällä 2024.

## Lähteet
OMXS30

**OMX Stockholm 30** ('''OMXS30''') on Tukholman pörssin osakeindeksi. Se on markkina-arvopainotettu indeksi, joka koostuu Tukholman pörssin 30 vaihdetuimmasta osakkeesta. OMXS30-lista aloitti päivittäisen toimintansa vuonna 1986, aloittaen 125 pisteestä. Indeksin ISIN-tunnus on SE0000337842.

## Luettelo indeksin yhtiöistä
Indeksin yhtiöt 5. tammikuuta 2024:

* ABB
* Alfa Laval
* Assa Abloy
* Astra Zeneca
* Atlas Copco
* Autoliv
* Boliden
* Electrolux
* Ericsson
* Essity
* Evolution
* Getinge
* Hexagon
* Hennes & Mauritz
* Investor
* Kinnevik
* NIBE Industrier
* Nordea Bank
* Sandvik
* SBB
* SCA
* SEB
* Sinch
* Sv. Handelsbanken
* SKF
* Swedbank
* Tele2
* Telia Company
* Volvo

## Lähteet

## Aiheesta muualla
*OMX Stockholm 30 koostumus
*OMX Stockholm 30 -yhtiöt - Kauppalehti
St Mary’s Stadium

**St Mary’s Stadium** on jalkapallostadion Southamptonissa, Englannissa. Stadion on Englannin Valioliigassa pelaavan Southamptonin kotistadion. Stadionin virallinen yleisökapasiteetti on 32&nbsp;505 katsojaa.

Stadionin neljä katsomonosaa ovat the Itchen Stand, the Kingsland Stand, the Chapel Stand ja the Northam Stand. UEFA:n  St Mary’s Stadium on saanut korkeimman Elite-tason luokituksen.

Southampton pelasi kotiottelunsa yli sadan vuoden ajan The Dell -nimisellä stadionilla. Vuodesta 1898 lähtien Southamptonin kotistadionina toimineen kentän yleisökapasiteetti oli vain 15&nbsp;200 katsojaa. Southampton siirtyi vuonna 2001 pelaamaan uudelle St Mary’s Stadiumille. Perinteikäs The Dell suljettiin ja purettiin kokonaan kesällä 2001.

Uuden stadionin ensimmäisessä ottelussa 1. elokuuta 2001 Southampton kohtasi espanjalaisseura Espanyolin. St Mary’s Stadiumin suurin yleisömäärä saavutettiin 28. huhtikuuta 2012, kun stadionilla Southamptonin ja Coventryn välistä ottelua seurasi 32&nbsp;363 katsojaa. Stadionilla on myös järjestetty suuria yleisötapahtumia ja konsertteja, kuten esimerkiksi Elton Johnin ja Bon Jovin konsertit.

## Lähteet

## Aiheesta muualla

* St Mary’s Stadium – Stadiumguide.com
SpaceX CRS-6

**SpaceX CRS-6** (myös **SpX-6**) oli SpaceX Dragonin kuudes rahtilento Kansainväliselle avaruusasemalle. Lento kuului Nasan Commercial Resupply Services -ohjelmaan. 

## Lento

Lento alkoi 14. huhtikuuta 2015. Laukaisun yhteydessä raketin ensimmäinen vaihe yritettiin saada laskeutumaan lautalle osana . Laskeutumisen onnistumisen todennäköisyydeksi arvioitiin alle 50 %. Vaihe laskeutui alukselle, mutta liiallisen sivuttaisnopeuden vuoksi se kaatui ja tuhoutui. Syyksi arvioitiin oletettua hitaammin toiminut säätöventtiili. 

Dragon oli asemalla noin viisi viikkoa, ja palasi Maahan 21. toukokuuta 2015.

## Rahti
Noin 1&nbsp;915 kilogramman rahtiin kuului muiden muassa tieteellisiä kokeita, teknologiademoja, miehistön tarvikkeita, varaosia, ruokaa, vettä ja vaatteita.

## Lähteet

## Aiheesta muualla

* NASA Commercial Resupply Launch hub
* Video laskeutumisesta - Youtube
Aérides

**Aérides** () on pieni kaupunginosa Ateenassa Kreikassa. Se on osa Plákan vanhaa kaupunkia ja käsittää alueen Ateenan vanhasta keskustasta Roomalaisen agoran ympäristöstä. Se kuuluu kaupungin 1. suuralueeseen.

Aérides oli muun Plákan tavoin Ateenan alkuperäisen keskustan aluetta Kreikan itsenäistymisen ja Ateenan pääkaupungiksi tulon jälkeen. Alue on saanut nimensä agoralla sijaitsevasta antiikin aikaisesta Tuulten tornista. Aérideen länsipuolella on Monastirákin kaupunginosa, pohjoispuolella Psyrín kaupunginosa ja kaakkoispuolella Anafiótikan alue.

## Lähteet
Akadimía

**Akadimía** () on kaupunginosa Ateenassa Kreikassa. Se sijaitsee aivan Ateenan ydinkeskustassa ja kuuluu kaupungin 1. suuralueeseen. Kaupunginosa on saanut nimensä sen alueella sijaitsevasta Ateenan akatemiasta.

Kaupunginosan pääkadut ovat Panepistimíou- ja Akadimías-kadut. Sen alueella sijaitsevat Akatemian lisäksi muun muassa Ateenan yliopiston päärakennus, Kreikan kansalliskirjasto, Kreikan keskuspankki sekä Ateenan rahamuseo. Kaupunginosassa sijaitsee myös Panepistímion metroasema eli Yliopiston metroasema.

Kaupunginosan pohjoispuolella sijaitsee Exárcheian kaupunginosa, koillispuolla Kolonáki, länsipuolella Psyrí ja eteläpuolella Sýntagma-aukion alue.
Fly (kappale)

"**Fly**" on yhdysvaltalaisen laulaja-lauluntekijä Nicki Minajin kappale hänen Pink Friday -debyyttialbumiltaan. Se julkaistiin albumin kahdeksantena ja viimeisenä singlenä 30. elokuuta 2011. Kappaleella vierailee barbadoslainen artisti Rihanna. Kappaleen ovat sanoittaneet Kevin Hissink, Will Jordan, J.R. Rotem, Clemm Rishad sekä Minaj itse. Tuotannosta vastasivat Rotem ja Hissink. Kappale on R&B-raita, joka sisältää viittauksia hip hopista.

"Fly" sai pääosin positiivisen vastaanoton musiikkikriitikoilta, joista monet pitivät sitä albumin stand-out -kappaleena sekä kehuivat kappaleen inspiroivaa tunnetta. Yhdysvalloissa "Fly" saavutti Billboard Hot 100 -listan sijan yhdeksäntoista. Kappale pääsi myös kahdenkymmenen parhaan joukkoon Australiassa, Irlannissa, Uudessa-Seelannissa, Skotlannissa ja Isossa-Britanniassa. Siitä tuli Nicki Minajin ensimmäinen kappale, joka on saavuttanut UK R&B Chart -listan ensimmäisen sijan. Myöhemmin "Fly" saavutti Yhdysvaltain Hot R&B/Hip Hop Songs ja Pop Songs -listan kahdenkymmenen parhaan joukon sekä pääsi Yhdysvaltain Rap Songs -listan sijalle yhdeksän.

Kappaleeseen liittyvällä, Sanaa Hamrin ohjaamalla musiikkivideolla nähdään Minaj ja Rihanna kokemassa tuhoa apokalyptisessä ympäristössä.

## Lähteet
Anafiótika

**Anafiótika** () on pieni kaupunginosa Ateenassa Kreikassa. Se on osa Plákan vanhaa kaupunkia ja sijaitsee sen yläpuolella Akropoliin koillisrinteessä. Kaupunginosa kuuluu Ateenan 1. suuralueeseen.

Kaupunginosa on syntynyt 1840-luvulla, kun Ateenaa alettiin rakentaa itsenäistyneen Kreikan pääkaupungiksi. Tuolloin tarvittiin paljon rakennusmiehiä, kuten kivityömiehiä ja puuseppiä, joista monet tulivat Kykladien saarilta. Rakennusmiehet rakensivat samalla itselleen omat talot Akropoliin rinteeseen. Alue oli vuonna 1834 julistettu suojelluksi arkeologiseksi alueeksi, mutta talot rakennettiin puolisalaa ja niin nopeasti, etteivät viranomaiset ehtineet puuttua rakentamiseen. Kaupunginosa on saanut nimensä Kykladeihin kuuluvasta Anáfin saaresta, josta ensimmäiset asukkaat tulivat.

Syntyhistoriansa vuoksi kaupunginosa muistuttaa ulkoisesti valkoiseksi kalkittuine taloineen ja mutkittelevine kujineen monella tavalla perinteistä kykladista saaristokylää. Alueella on kaksi vanhaa kirkkoa, Kallion Pyhän Georgioksen (*Ágios Geórgios tou Vráchou*) ja Pyhän Simeonin (*Ágios Symeón*) kirkot, jotka nekin uudelleenrakennettiin kykladisten kirkkojen tyyliin kaupunginosan rakentamisen yhteydessä.

1920-luvulla alueelle muutti myös Vähästä-Aasiasta saapuneita pakolaisia. 1950-luvulla osa alueesta purettiin arkeologisten kaivausten alta, ja 1970-luvulla alueella suoritettiin laajoja pakkolunastuksia. Nykyään taloja on jäljellä noin 45 ja alue on suojeltu. Alueen kujilla ei ole nimiä, ja sen taloihin viitataan numeroilla (Anafiótika 1, Anafiótika 2 jne.)

## Lähteet

## Aiheesta muualla
King Power Stadium

**King Power Stadium** on jalkapallostadion Leicesterissä, Englannissa. Stadion on Englannin Valioliigassa pelaavan Leicester Cityn kotistadion. Stadionin virallinen yleisökapasiteetti on 32 262 katsojaa. King Power Stadion tunnettiin vuoteen 2011 saakka Walkers Stadionin nimellä.

Stadionin ensimmäisessä ottelussa 4. elokuuta 2002 Leicester City kohtasi espanjalaisseura Athletic Bilbaon. Stadionin yleisöennätys saavutettiin 30. heinäkuuta 2011, kun Leicester Cityn ja Real Madridin välistä ystävyysottelua seurasi 32 188 katsojaa.

King Power Stadion ei ole Leicester Cityn alkuperäinen kotistadion, sillä seura on pelannut kotiotteluitaan vuosien saatossa kolmella eri kentällä. Leicester City perustettiin vuonna 1884 nimellä Leicester Fosse ja seuran ensimmäisenä kotistadionina toimi Fosse Road. Seura muutti vuonna 1891 Filbert Streetille, joka toimi seuran kotikenttänä 111 vuotta. Vuonna 2002 Leicester Cityn uudeksi kotistadioniksi valittiin Walkers Stadium. Vuonna 2010 Leicester Cityn osti thaimaalainen miljardööri Vichai Srivaddhanaprabha. Samalla Walkers stadionin nimioikeudet siirtyivät elintarvikeyhtiö Walkersilta Srivaddhanaprabhan omistamalle King Power -matkatoimistoyhtiölle vuonna 2011. Stadionin uudeksi nimeksi vaihdettiin King Power Stadium. 

## Lähteet

## Aiheesta muualla
* King Power Stadium - Stadiumguide.com
Madden

**Madden** on muun muassa seuraavien henkilöiden sukunimi:

* Benji Madden (s. 1979), yhdysvaltalainen kitaristi, The Madden Brothers -duon jäsen
* Edward Madden (1878–1952), yhdysvaltalainen sanoittaja
* Elizabeth Madden (s. 1963), yhdysvaltalainen esteratsastaja
* Joel Madden (s. 1979), yhdysvaltalainen laulaja ja sanoittaja, The Madden Brothers -duon jäsen
* John Madden (1936–2021), yhdysvaltalainen amerikkalaisen jalkapallon valmentaja ja kommentaattori
* John Madden (s. 1949), englantilainen teatteri-, televisio-, radio- ja elokuvaohjaaja
* John Madden (s. 1973), kanadalainen jääkiekkoilija
* Lawrie Madden (s. 1955), englantilainen jalkapalloilija,
* Mickey Madden (s. 1979), yhdysvaltalainen basisti
* Richard Madden (s. 1986), skotlantilainen näyttelijä
* Samuel Madden (1686–1765), irlantilainen kirjailija, yksi Royal Dublin Societyn perustajista
* Tyler Madden (s. 1999), yhdysvaltalais-kanadalainen jääkiekkoilija.

## Muita merkityksiä

* Madden NFL, amerikkalaiseen jalkapalloon liittyvä EA Sportsin pelisarja
* The Madden Brothers, yhdysvaltalainen pop rock- ja folk rock -duo.
Kolonos

**Kolonos** (, ) voi viitata seuraaviin paikkoihin Kreikassa:

* Kolonos, Aigeis-fyleen kuulunut antiikin Ateenan (Attikan) demos
* Kolonós, Ateenan kaupunginosa
* Kolonos Agoraios (*Agoraios Kolonos*), kukkula Ateenassa
* Kolonos Hippeios (*Hippeios Kolonos*), kukkula Ateenassa

## Katso myös

* Kolonai, useita paikkoja
Koukáki

**Koukáki** (; myös *Kukáki*) on kaupunginosa Ateenassa Kreikassa. Se sijaitsee Ateenan ydinkeskustan ja Filopáppou- eli Filopáppos-kukkulan eteläpuolella ja kuuluu kaupungin 1. suuralueeseen.

Kaupunginosan kaksi keskeisintä katua ovat Veḯkou- ja Dimitrakópoulou-kadut. Koukákin pohjoispuolella on Makrygiánnin kaupunginosa, itäpuolella Néos Kósmos ja lounaispuolella Petrálona sekä Kallithéan kaupunki.

## Aiheesta muualla
Exárcheia

**Exárcheia** (; transl. myös *Exárhia*, *Eksárhia*) on kaupunginosa Ateenassa Kreikassa. Se sijaitsee Ateenan ydinkeskustan koillispuolella ja kuuluu kaupungin 1. suuralueeseen. Sitä rajaavat kadut Patisíon, Panepistimíou ja Alexándras.

Exárcheia on syntynyt 1800-luvun jälkimmäisellä puoliskolla. Kaupunginosassa sijaitsevat muun muassa Kansallinen arkeologinen museo, Epigrafinen museo ja Ateenan kansallisen teknillisen korkeakoulun vanha rakennus sekä Exárcheian metroasema. Exárcheia tunnetaan opiskelijoiden ja taiteilijoiden suosimana alueena sekä kreikkalaisen vasemmistoanarkismin keskuksena. Alueen opiskelijavastarinnalla on pitkät perinteet, ja muun muassa Kreikan sotilasjuntta kaatui vuonna 1974 alueelta alkaneeseen opiskelijoiden lakkoon.

Kaupunginosan kaakkoispuolella on Kolonákin kaupunginosa, lounaispuolella Omónoia ja pohjoispuolella Pedíon Áreos.

## Lähteet

## Aiheesta muualla
Kolonós

**Kolonós** () on kaupunginosa Ateenassa Kreikassa. Se sijaitsee Ateenan keskustan luoteispuolella ja kuuluu kaupungin 4. suuralueeseen.

Kolonós on perinyt nimensä antiikin ajan Kolonoksen demoksesta, joka sijaitsi suunnilleen samalla alueella. Kaupunginosassa sijaitsee **Kolonos Hippeioksen** kukkula (*Lófos Ippeíou Kolonoú*, ). Se tunnettiin antiikin aikana tällä nimellä (”Hevosten Kolonos”) erotuksena Kolonos Agoraioksesta eli ”Agoran Kolonoksesta”). Kolonos Hippeios oli kreikkalaisessa mytologiassa Oidipuksen kuolin- ja hautapaikka ja esiintyy muun muassa Kolonoksesta kotoisin olleen Sofokleen näytelmässä *[[Oidipus Kolonoksessa]]*.

Kaupunginosan länsipuolella sijaitsee Akadimía Plátonoksen kaupunginosa, eteläpuolella Metaxourgeío ja luoteispuolella Peristérin kaupunki.

## Aiheesta muualla
Mako Mermaids

**Mako Mermaids** on  australialaisen H2O: Just Add Water -sarjan jatko-osa, jonka on luonut Jonathan M. Shiff. Sarja alkoi Australian Network Ten -kanavalla vuonna 2013. Suomessa se alkoi samaan aikaan Netflixissä. Sitä on esitetty Australiassa myöhemmin myös Eleven-kanavalla. Sarjassa on kolme tuotantokautta. Ensimmäisellä kaudella päähenkilöinä ovat Sirena, Nixie ja Lyla, ja toisella kaudella Sirena, Mimmi ja Ondina. Kolmannella kaudella Sirena lähtee ja hänet korvaa Weilan.  Kesällä 2016 Mako Mermaids-sarjan ensimmäinen kausi nähdään 6. kesäkuuta alkaen Yle TV2:n nuortenohjelma Summerissa. Netflixissä tuotantokaudet on jaettu niin, että niitä on 4, mutta oikeasti kausia on 3. Ensimmäisessä ja toisessa tuotantokaudessa jaksoja on 26, ja kolmannessa kaudessa on vain 16 jaksoa.

## Tuotanto
### Kausi 1
TV Tonight ilmoitti 24. heinäkuuta 2011, että sarjan 1.kaudelle tulee 26 jaksoa. Kuvausten piti alkaa huhtikuussa 2012, mutta ne lykkäytyivät toukokuulle. Kuvaukset saatiin valmiiksi 12. lokakuuta. Sarjan ensimmäinen jakso esitettiin Network Ten-kanavalla nimellä Mako: Island of Secrets 26. heinäkuuta 2013. Myös Netflix esittää Makon merenneitoja. Suomessa sarja näkyykin ainoastaan siellä. Ensimmäiset 13 jaksoa julkaistiin palvelussa 26. heinäkuuta 2013, ja loput 13 15. syyskuuta 2013.

### Kausi 2
2.kauden tulosta ilmoitettiin helmikuussa 2013. Se julkaistiin Netflixissä 13. helmikuuta 2015. Australiassa sitä alettiin näyttää Eleven-kanavalla sunnuntaiaamuisin klo 10.

### Kausi 3
Kausi 3 julkaistiin 27. päivä toukokuuta  2016 Netflixsissä ja se sisältää 16 jaksoa.

## Rooleissa
### Kausi 1

### Kausi 2

### Kausi 3

## Lähteet
A Thousand Years

**A Thousand Years** on yhdysvaltalaisen laulaja-lauluntekijä Christina Perrin ja David Hodgesin kappale. Se on osa The Twilight Saga: Breaking Dawn – Part 1: Original Motion Picture Soundtrack-albumia. Se julkaistiin albumin toisena singlenä digitaalisesti ladattavana 18. lokakuuta 2011. Perri nauhoitti kappaleesta uuden version albumia The Twilight Saga: Breaking Dawn — Part 2: Original Motion Picture Soundtrack varten nimellä **"A Thousand Years Pt. 2"**, joka sisältää Steve Kazeen esittämiä sanoja.

Kappaletta ovat versioineet muun muassa kilpailijat Sam Alves ja Marcela Bueno The Voice Brasilin toisella tuotantokaudella, jota Perri kutsui parhaaksi kuulemakseen coverversioksi tähän mennessä. Coverversio saavutti Brasilian iTunes-listan ensimmäisen sijan, kun taas alkuperäinen Perrin esittämä versio saavutti siellä sijan kaksi. Coverversiota on myyty Brasiliassa yhteensä 30&nbsp;000 kopiota mutta alkuperäistä vain 15&nbsp;000 kopiota.

## Lähteet
Makrygiánni

**Makrygiánni** (; transl. myös *Makrigiánni*) on kaupunginosa Ateenassa Kreikassa. Se sijaitsee Ateenan keskustan eteläpuolella ja kuuluu kaupungin 1. suuralueeseen. Kaupunginosa käsittää alueen Akropoliin kukkulan eteläpuolella ja kukkulan juurella sijaitsevan Akrópolin kaupunginosan kaakkoispuolella. Sen pohjoisena rajana on suunnilleen Dionysíou Areopagítou -katu. Kaupunginosa on saanut nimensä kenraali Ioánnis Makrygiánniksesta.

Makrygiánnin alueella sijaitsevat muun muassa Akropolis-museo, Suomen Ateenan-instituutin, Ruotsin Ateenan-instituutin ja Norjan Ateenan-instituutin rakennukset sekä Pohjoismainen kirjasto. Kaupunginosan eteläpuolella on Koukákin kaupunginosa, kaakkoispuolella Kynosárgous ja pohjoispuolella Ateenan vanhakaupunki Pláka.

## Lähteet

## Aiheesta muualla
Mets

:

**Mets** () on kaupunginosa Ateenassa Kreikassa. Se sijaitsee Ateenan ydinkeskustan eteläpuolella ja kuuluu kaupungin 2. suuralueeseen. Kaupunginosa käsittää suurin piirtein Panathinaiko-stadionin lounaispuolisen alueen.

Kaupunginosassa sijaitsee muun muassa Ateenan vanha hautausmaa, Ensimmäinen hautausmaa (*Próto Nekrotafeío*), johon on haudattu monia merkittäviä kreikkalaisia. Metsin itäpuolella on Pagkrátin kaupunginosa, eteläpuolella Goúva, länsipuolella Néos Kósmos ja pohjoispuolella Záppeion alue.

## Lähteet

## Aiheesta muualla
Monastiráki

**Monastiráki** (, ”Pieni luostari”) on kaupunginosa Ateenassa Kreikassa. Se on osa Ateenan vanhaa keskustaa ja kuuluu kaupungin 1. suuralueeseen.

Kaupunginosan keskus on **Monastiráki-aukio** (Πλατεία Μοναστηρακίου, *Plateía Monastirakíou*). Se on saanut nimensä alueella aiemmin sijainneesta Pantánassan luostarista, josta on nykyisin jäljellä vain Pantánassan kirkko (myös *Koimíseos tis Theotókou* -kirkko). Aukiolla sijaitsee Monastirákin metroasema. Metroaseman vieressä on suuri entinen moskeija, Tzistarákiksen moskeija. Se on rakennettu vuonna 1759 ja toimii nykyään kansantaiteen museona.

Monastiráki tunnetaan muun muassa suuresta kirpputori- ja basaarialueestaan. Se sijaitsee Monastiráki-aukion länsipuolella ja sen keskus on Plateía Avissinías -aukio. Monastirákin kaakkoispuolella sijaitsee Plákan kaupunginosa, pohjoispuolella Psyrí ja länsipuolella Thiseío.

## Lähteet

## Aiheesta muualla
Neápoli (Ateena)

**Neápoli** () on kaupunginosa Ateenassa Kreikassa. Se sijaitsee Ateenan ydinkeskustan koillispuolella Lykavittós- ja Stréfi-kukkuloiden välisellä alueella ja kuuluu kaupungin 1. suuralueeseen.

Neápolin luoteispuolella sijaitsee Exárcheian kaupunginosa, koillispuolella Gkýzi ja eteläpuolella Kolonáki. Kaupunginosan pääkadut ovat Ippokrátous ja Chariláou Trikoúpi.
Néos Kósmos

**Néos Kósmos** () on kaupunginosa Ateenassa Kreikassa. Se sijaitsee varsinaisen Ateenan kaupungin etelälaidalla ja kuuluu kaupungin 2. suuralueeseen.

Kaupunginosassa on kolme Ateenan metron asemaa, Syngroú-Fixin metroasema, Néos Kósmoksen metroasema ja Ágios Ioánniksen metroasema. Kaupunginosan itäpuolella sijaitsee Goúvan kaupunginosa, koillispuolella Mets, pohjoispuolella Kynosárgous, luoteispuolella Makrygiánni ja Koukáki, lounaispuolella Néa Smýrnin kaupunki ja eteläpuolella Dáfnin kaupunki.

## Aiheesta muualla
Omónoia

**Omónoia** (; transl. myös *Omónia*) on kaupunginosa Ateenassa Kreikassa. Se sijaitsee Ateenan ydinkeskustan pohjoisosassa ja kuuluu kaupungin 1. suuralueeseen. Kaupunginosan keskus on **Omónoia-aukio** (Πλατεία Ομονοίας, *Plateía Omonoías*). Aukiolla kohtaavat muun muassa sitä kohti säteittäin tulevat Stadíou-, Panepistimíou-, Peiraiós- ja Athinás-kadut.

Omónoia-aukio on Ateenan vanhimpia aukioita. Se suunniteltiin 1800-luvun alussa osana uutta kaupunkisuunnitelmaa, kun Ateenasta tuli itsenäistyneen Kreikan pääkaupunki. Aukio on yksi Ateenan liikenteen solmukohdista ja sillä sijaitsee Omónoian metroasema. Aukion laidalla on sekä vanhempia rakennuksia, kuten Bágkeion-talo ja Mégas Aléxandros -hotelli, että uudempia liikerakennuksia.

Omónoian kaupunginosassa sijaitsee muun muassa Ateenan kaupungintalo. Kaupunginosa on Ateenan kansainvälisimpiä. Viime vuosina alue on kärsinyt rappeutumisesta sekä erilaisista lieveilmiöistä, kuten huumekaupasta, prostituutiosta ja muusta rikollisuudesta.

Omónoian koillispuolella on Exárcheian kaupunginosa, luoteispuolella Metaxourgeío ja eteläpuolella Psyrí.

## Lähteet

## Aiheesta muualla
Stereo Hearts

**Stereo Hearts** on yhdysvaltalaisyhtye Gym Class Heroesin kappale, jolla vierailee yhtyeen Maroon 5 päälaulaja Adam Levine. Kappale julkaistiin yhtyeen viidennen, The Papercut Chronicles II-studioalbumin johdantosinglenä 14. kesäkuuta 2011. Kappale sai pääosin positiivisen vastaanoton musiikkikriitikoilta. Muun muassa MTV:n Jenna Hally Rubenstein kehui yhtyeen uutta suuntaa "Stereo Heartsilla", kirjoittaen että se on "hieman lipevämmin tuotettu kuin mitä pitäisi, mutta olemme yhä vankasti uuden kokeneellisen kappaleen takana."

## Lähteet
Pagkráti (Ateena)

**Pagkráti** (; transl. myös *Pangráti*, *Pagráti*, *Pankráti*) on kaupunginosa Ateenassa Kreikassa. Se sijaitsee Ateenan ydinkeskustan itäpuolella suurin piirtein Panathinaïkó-stadionin ja Kansallisgallerian välisellä alueella ja kuuluu kaupungin 2. suuralueeseen. Kaupunginosa on mahdollisesti saanut nimensä Herakleen pankration-ottelusta.

Pagkrátin alueen keskellä on Pagkrátin lehto (*Álsos Pagkratíou*). Kaupunginosan pohjoispuolella on Kolonákin kaupunginosa, länsipuolella Mets, itäpuolella Zográfoun ja Kaisarianín kaupungit, ja kaakkoispuolella Výronaksen kaupunki. Pagkrátin Profítis Ilías voidaan lukea myös omaksi kaupunginosakseen.

## Lähteet

## Aiheesta muualla
Salatut elämät – 9. esityskausi (2006–2007)

***[[Salatut elämät]]*** -saippuasarjan yhdeksäs kausi esitettiin MTV3-kanavalla alkaen elokuussa 2006 ja päättyen toukokuussa 2007.

## Jaksot

## Aiheesta muualla
* Salatut elämät - Episode List: 2006
* Salatut elämät - Episode List: 2007
Pláka (Ateena)

**Pláka** () on kaupunginosa Ateenassa Kreikassa. Se on Ateenan vanhaa kaupunkia ja sijaitsee suunnilleen Akropolis-kukkulan sekä Sýntagma- ja Monastiráki-aukioiden väliin jäävällä alueella. Se kuuluu kaupungin 1. suuralueeseen.

## Maantiede

Plákan kaupunginosa käsittää Akropoliin pohjois- ja itäpuolisen alueen. Sen kokonaispinta-ala on noin 32,5 hehtaaria ja siihen kuuluu 106 asuinkorttelia. Kaupunginosa voidaan jakaa kolmeen osaan. Ne ovat Ylä-Pláka (*Áno Pláka*), joka käsittää Akropoliin rinteen ja on kooltaan noin 14 hehtaaria; Ala-Pláka (*Káto Pláka*), joka käsittää alemman ja tasaisemman alueen ja on kooltaan noin 18,5 hehtaaria; sekä Anafiótika, joka muodostaa omanlaisensa kykladista saaristokylää muistuttavan pienen kaupunginosan Akropoliin rinteessä.

Lisäksi omaksi alueekseen erotetaan joskus Aérides, joka käsittää Roomalaisen agoran ympäristön. Plákan eteläpuolella on Makrygiánnin kaupunginosa, länsipuolella Monastirákin kaupunginosa. Plákan tori on nimeltään Plateía Filomoúsou Etaireías. Suunnilleen Plákan alueen kulmissa sijaitsevat Akrópolin metroasema, Monastirákin metroasema ja Sýntagman metroasema. 

## Historia

Pláka on rakennettu antiikin Ateenan asuinkorttelien päälle. Arkaaisella kaudella kaupungin keskus on saattanut sijaita Plákan paikalla. Muun muassa Ateenan niin kutsutun Arkaaisen agoran sekä Prytaneionin oletetaan sijainneen Plákan alueella jossakin Akropoliin koillis- tai itäpuolella.

Nimi ”Pláka” on mahdollisesti peräisin siitä, että 1400-luvulla alueella asui arvaniitteja, jotka kutsuivat sitä nimellä *Pliak Athina* (”Vanha Ateena”). Toisaalta nimi voi tarkoittaa myös ”laakeaa” aluetta. Pláka on käytännössä se Ateenan kaupunki, josta tuli itsenäistyneen Kreikan pääkaupunki vuonna 1834.

Kaupunginosan nykyiset rakennukset ovat pääosin peräisin 1800-luvulta, ja monet rakennuksista edustavat uusklassista arkkitehtuuria. Alueen kadut ovat kapeita ja niiden reitti seuraa monin osin antiikin aikaisia ja keskiaikaisia katuja. Eräs näistä on Tripódon-katu, joka noudattaa antiikin aikaista Kolmijalkojen kadun eli Tripodien kadun reittiä.

## Rakennukset ja nähtävyydet

Plákan antiikin aikaisista nähtävyyksistä tunnetuimmat ja parhaiten säilyneet ovat Lysikrateen muistomerkki sekä Roomalainen agora, joka tunnetaan erityisesti Tuulten tornista. Kaupunginosan alueella sijaitsee lukuisia bysanttilaisaikaisia kirkkoja, kuten Johannes Teologin kirkko (*Ioánnis Theológos*), Panagía Gorgoepíkooksen kirkko (*Palaiá Mitrópoli*), Pyhän Nikolaoksen kirkko (*Ágios Nikólaos Ragkavá*), Pyhän Katariinan kirkko (*Agía Aikateríni*), Vapahtajan kirkastumisen kirkko (*Metamórfosi Sotíros*) sekä Vapahtajan kirkko (*Sotíra tou Kottáki*). Kaupunginosan pohjoislaidalla on vuonna 1862 valmistunut Ateenan katedraalikirkko Neitsyt Marian ilmestyksen katedraali (*Mitrópoli*).

Plákan muihin nähtävyyksiin kuuluvat muun muassa Ateenan yliopistomuseo, Kansantaiteen museo, Kreikan juutalainen museo sekä Pávlos ja Alexándra Kanellopoúloksen museo. Kaupunginosassa sijaitsee Tanskan Ateenan-instituutin rakennus.

## Lähteet

## Aiheesta muualla
Psyrí

**Psyrí** ( tai Ψυρρή, *Psyrrí*; transl. myös *Psirí* tai *Psirrí*) on kaupunginosa Ateenassa Kreikassa. Se sijaitsee Ateenan vanhalla keskusta-alueella Ermoú-kadun pohjoispuolella ja kuuluu kaupungin 1. suuralueeseen.

Kaupunginosan keskuksessa on Iróon-aukio (Πλατεία Ηρώων, *Plateía Iróon*) eli ”Sankareiden aukio”. Se on saanut nimensä siitä, että sille johtaa useita Kreikan kansallissankareille omistettuja katuja. Aukion ympärillä on uusklassisia rakennuksia. Kaupunginosan muita aukioita ovat Agíon Anargýron ja Agíon Asomáton -aukiot.

Psyrí on vanhaa työväenkaupunginosaa. Nykyisin se tunnetaan erityisesti ravintoloistaan ja baareistaan, joissa monessa soitetaan elävää musiikkia. Psyrín pohjoispuolella on Omónoian kaupunginosa, länsipuolella Kerameikós ja eteläpuolella Thiseío, Monastiráki sekä Ateenan vanhakaupunki Pláka.

## Lähteet

## Aiheesta muualla
Salatut elämät – 10. esityskausi (2007–2008)

***[[Salatut elämät]]*** -saippuasarjan kymmenes kausi esitettiin MTV3-kanavalla alkaen elokuussa 2007 ja päättyen kesäkuussa 2008.

## Jaksot

## Aiheesta muualla
* Salatut elämät - Episode List: 2007
* Salatut elämät - Episode List: 2008
Britannia Stadium

**Britannia Stadium** on jalkapallostadion Stoke-on-Trentissä, Staffordshiren kreivikunnassa, Englannissa. Stadion on Englannin Valioliigassa pelaavan Stoke Cityn kotistadion. Stadionin virallinen yleisökapasiteetti on 27&nbsp;743 katsojaa. Stoke siirtyi vuonna 1997 pelaamaan vasta rakennetulle Britannia Stadiumille. Aikaisemmin Stoke oli pelannut kotiottelunsa Victoria Ground -stadionilla vuodesta 1878.

Stadionin avasi virallisesti Stanley Matthews 30. elokuuta 1997. Ensimmäinen virallinen ottelu stadionilla pelattiin 27. elokuuta 1997, kun Rochdale ja Stoke City kohtasivat liigacupin ottelussa. Britannia Stadiumin yleisöennätys saavutettiin vuonna 2002 Evertonin ja Stoke Cityn välisessä FA Cupin kolmannen kierroksen ottelussa.

## Lähteet

## Aiheesta muualla

* Britannia Stadium Stadiumguide.com-sivustolla.
Thiseío

**Thiseío** (; myös *Thisío*, *Thissío*) on kaupunginosa Ateenassa Kreikassa. Se sijaitsee Ateenan vanhan keskustan länsiosassa ja kuuluu kaupungin 3. suuralueeseen. Kaupunginosa on saanut nimensä antiikin aikaisesta Hefaistoksen temppelistä, jota pidettiin aiemmin Theseuksen temppelinä. Hefaistoksen temppeli sijaitsee Ateenan antiikin aikaisella Agoralla, jonka alue kuuluu kaupunginosaan.

Kaupunginosassa sijaitsee Thiseíon metroasema. Kaupunginosan itäpuolella on Monastirákin kaupunginosa sekä Pláka, pohjoispuolella Gkázi ja Kerameikós, ja eteläpuolella Petrálona sekä Pnyks-kukkula.

## Lähteet

## Aiheesta muualla
Safe and Sound

**Safe and Sound** on yhdysvaltalaisen indie pop -duo Capital Citiesin kappale, jonka ovat sekä sanoittaneet että tuottaneet duon jäsenet Ryan Merchant ja Sebu Simonian. Se julkaistiin singlenä 6. tammikuuta 2011 ja ilmestyi ensin heidän ensimmäisellä, *Capital Cities*-EP:llä sekä myöhemmin yhtyeen debyyttistudioalbumin, In a Tidal Wave of Mysteryn johdantosinglenä. "Safe and Sound" muodostui duon läpimurtohitiksi saavuttaen Yhdysvaltain Billboard Hot 100 -listan sijan kahdeksan sekä kaupallista menestystä monilla muilla alueilla. Kappaleelle tuotettiin yhteensä kolme erilaista musiikkivideota, joista kolmas, Grady Hallin ohjaama Los Angeles Theatreen sijoittuva musiikkivideo oli ehdolla 56. vuosittaisessa Grammy-palkintogaalassa kategoriassa "Paras musiikkivideo".

## Lähteet
Barbara Dimmick

**Barbara Dimmick** on yhdysvaltalainen kirjailija. Hän on suorittanut Master of Arts -tutkinnon New Hampshiren yliopistossa Durhamissa. Lisäksi hän on koulutukseltaan ratsastuksenopettaja. Dimmick on opettanut luovaa kirjoittamista muun muassa Dartmouth Collegessa sekä pitänyt monenlaisia kursseja ja työpajoja kirjoittamisesta.

Dimmick on kotoisin Pennsylvaniasta, jonne sijoittuu myös hänen ensimmäinen romaaninsa *Matkalla huomiseen* (*In The Presence of Horses*). Romaanien lisäksi Dimmick on kirjoittanut novelleja, artikkeleja, esseitä ynnä muuta.

New Hampshire Writer’s Project palkitsi Dimmickin toisen romaanin *Heart-Side Up* Outstanding Work of Fiction -palkinnolla vuonna 2003.

## Teokset
* 
*

## Lähteet
* http://www.barbaradimmick.com
Salatut elämät – 11. esityskausi (2008–2009)

***[[Salatut elämät]]*** -saippuasarjan 11. kausi esitettiin MTV3-kanavalla alkaen elokuussa 2008 ja päättyen kesäkuussa 2009.

## Henkilöt
### Päähenkilöt

### Sivuhenkilöt

## Jaksot

## Aiheesta muualla
* Salatut elämät - Episode List: 2008
* Salatut elämät - Episode List: 2009
Gustaf Tigerstedt

**Gustaf Adolf Fredrik Tigerstedt** () oli ruukinpatruuna, sahanomistaja ja valtiopäivämies. 

## Elämä

Aateliseen Tigerstedt -sukuun kuuluneen Tigerstedtin isä oli ruukinpatruuna Adolf Wilhelm Tigerstedt ja äiti Maria Gustafva Collin. Hän opiskeli yliopistossa ja oli perustamassa Savo-karjalaista osakuntaa 1833, mutta tuli erotetuksi yliopistosta. 

Vuodesta 1835 lähtien Tigerstedt työskenteli isänsä Juankoskella omistamalla Juantehtaan ruukilla apulaisisännöitsijänä. Tigerstedt toimi myös Juankoskella sijainneen Säyneisen eli Gustafsforsin ruukin isännöitsijänä. Hän osti molemmat ruukit ja vielä Kortteisen ruukin Kaavilta isältään 1849, mutta myi ne parin vuoden päästä. Koskiosuuksia hankkinut Tigerstedt suunnitteli Kokemäenjoen Kolsinkoskeen vesisahaa ja koko joen käyttöä laajamittaiseen puutavaran uittoon. Sahayhtiöön hän sai liikekumppaniksi apteekkari Christian Hobinin. Hän toimi äänettömänä yhtiömiehenä myös Porin höyrysahayhtiössä, jolle hän toimitti tukkeja, mutta yhtiö joutui selvitystilaan 1866. Sille luovuttamastaan Kolsinkoskesta ja metsävuokraussopimuksista Tigerstedt kävi oikeutta, kunnes pääsi sopimukseen yhtiön uuden omistajan Wilhelm Rosenlewin kanssa. Hankkimansa Reposaaren sahan oikeudet hän taas myi ruotsalaiselle J. E. Franckelle. 

Vuodesta 1862 lähtien Tigerstedt asui Kokemäelle rakentamassaan Gustafsvikin kartanossa. Hän oli Suomalaisen Kirjallisuuden Seuran ja Suomen Talousseuran jäsen ja toimi aatelissäädyssä sukunsa edustajana valtiopäivillä 1863–1864, 1867, 1872 ja 1877–1878.

Tigerstedt on haudattu sukuhautaan Kokemäen vanhalle hautausmaalle Pyhän Marian kirkon sakastin viereen.  

## Perhe
Tigerstedtin puoliso vuodesta 1838 oli Catharina Fredrika Schildt (1809–1878). Hänen veljensä oli historioitsija, professori Karl Konstantin Tigerstedt.

Tigerstedtin poika oli kaartinkapteeni Severin Tigerstedt.

## Lähteet
Luettelo integraaleista

Tässä on luettelo tavallisimpien matemaattisten operaattoreiden sekä funktioiden integraaleista.

## Rationaalifunktiot
:\int k\,dx = kx + C
:\int x^a\,dx = \frac{x^{a+1}}{a+1} + C \qquad\ (a\neq -1\text{)}\,\!
:\int (ax + b)^n \, dx= \frac{(ax + b)^{n+1}}{a(n + 1)} + C \qquad\ (n\neq -1\text{)}\,\!
:\int {1 \over x}\,dx = \ln \left|x \right| + C
:\int\frac{c}{ax + b} \, dx= \frac{c}{a}\ln\left|ax + b\right| + C

## Eksponenttifunktiot
:\int e^{ax}\,dx = \frac{1}{a}e^{ax} + C
:\int f'(x)e^{f(x)}\,dx = e^{f(x)} + C
:\int a^x\,dx = \frac{a^x}{\ln a} + C

## Logaritmifunktiot
:\int \ln x\,dx = x \ln x - x + C
:\int \log_a x\,dx = x\log_a x - \frac{x}{\ln a} + C

## Trigonometriset funktiot
:\int \sin{x}\, dx = -\cos{x} + C
:\int \cos{x}\, dx = \sin{x} + C
:\int \tan{x} \, dx = -\ln{\left| \cos {x} \right|} + C = \ln{\left| \sec{x} \right|} + C
:\int \cot{x} \, dx = \ln{\left| \sin{x} \right|} + C
:\int \sec{x} \, dx = \ln{\left| \sec{x} + \tan{x}\right|} + C
:\int \csc{x} \, dx = \ln{\left| \csc{x} - \cot{x}\right|} + C
:\int \sec^2 x \, dx = \tan x + C
:\int \csc^2 x \, dx = -\cot x + C
:\int \sec{x} \, \tan{x} \, dx = \sec{x} + C
:\int \csc{x} \, \cot{x} \, dx = -\csc{x} + C
:\int \sin^2 x \, dx = \frac{1}{2}\left(x - \frac{\sin 2x}{2} \right) + C = \frac{1}{2}(x - \sin x\cos x ) + C 
:\int \cos^2 x \, dx = \frac{1}{2}\left(x + \frac{\sin 2x}{2} \right) + C = \frac{1}{2}(x + \sin x\cos x ) + C 
:\int \sec^3 x \, dx = \frac{1}{2}\sec x \tan x + \frac{1}{2}\ln|\sec x + \tan x| + C
:\int \sin^n x \, dx = - \frac{\sin^{n-1} {x} \cos {x}}{n} + \frac{n-1}{n} \int \sin^{n-2}{x} \, dx
:\int \cos^n x \, dx = \frac{\cos^{n-1} {x} \sin {x}}{n} + \frac{n-1}{n} \int \cos^{n-2}{x} \, dx

## Arkusfunktiot
:\int \arcsin{x} \, dx = x \arcsin{x} + \sqrt{1 - x^2} + C , \vert x \vert \le +1 
:\int \arccos{x} \, dx = x \arccos{x} - \sqrt{1 - x^2} + C , \vert x \vert \le +1 
:\int \arctan{x} \, dx = x \arctan{x} - \frac{1}{2} \ln { \vert 1 + x^2 \vert } + C , 
:\int \arccot{x} \, dx = x \arccot{x} + \frac{1}{2} \ln { \vert 1 + x^2 \vert } + C , 
:\int \arcsec{x} \, dx = x \arcsec{x} - \ln \vert x \, ( 1 + \sqrt{ 1 - x^{-2} } \, ) \vert + C , \vert x \vert \ge +1 
:\int \arccsc{x} \, dx = x \arccsc{x} + \ln \vert x \, ( 1 + \sqrt{ 1 - x^{-2} } \, ) \vert + C , \vert x \vert \ge +1 

## Hyperboliset funktiot
:\int \sinh x \, dx = \cosh x + C
:\int \cosh x \, dx = \sinh x + C
:\int \tanh x \, dx = \ln \cosh x + C
:\int \coth x \, dx = \ln| \sinh x | + C , x \neq 0 
:\int \operatorname{sech}\,x \, dx = \arctan\,(\sinh x) + C
:\int \operatorname{csch}\,x \, dx = \ln\left| \tanh {x \over2}\right| + C , x \neq 0 
:\int\frac{dx}{\sinh ax} = \frac{1}{a} \ln\left|\tanh\frac{ax}{2}\right|+C\,
:\int\frac{dx}{\cosh ax} = \frac{2}{a} \arctan e^{ax}+C\,

## Lähteet
*

## Kirjallisuutta
*
Salatut elämät – 12. esityskausi (2009–2010)

***[[Salatut elämät]]*** -saippuasarjan 12. kausi esitettiin MTV3-kanavalla alkaen elokuussa 2009 ja päättyen toukokuussa 2010.

## Henkilöt
### Päähenkilöt

### Sivuhenkilöt

## Jaksot
Jaksot:

## Lähteet

## Aiheesta muualla
* Salatut elämät - Episode List: 2009
* Salatut elämät - Episode List: 2010
Yleisluistelun Euroopan-mestaruuskilpailut 1959

**Pikaluistelun [[Pikaluistelun Euroopan-mestaruuskilpailut|EM-kilpailut]] 1959** käytiin 31. tammikuuta – 1. helmikuuta Göteborgin Nya Ullevilla. Kilpailu käytiin vain miesten sarjassa ja mitalit jaettiin neljän matkan yhteispisteiden perusteella.

## Tulokset

## Lähteet
*Vuoden 1959 (hollanniksi)
Stupid Girls

**Stupid Girls** on yhdysvaltalaisartisti Pinkin kappale, joka julkaistiin hänen *[[I'm Not Dead]]*-studioalbumin ensimmäisenä singlenä vuonna 2006. Kappaleen ovat sanoittaneet Pink, Billy Mann, Niklas Olovson ja Robin Mortensen Lynch sekä tuottaneet Billy Mann ja MachoPsycho.

## Lähteet
Liberty Stadium

**Liberty Stadium** on jalkapallostadion Swanseassa, Walesissa. Stadion on Englannin Valioliigassa pelaavan Swansea Cityn kotistadion. Stadionin virallinen yleisökapasiteetti on 20 827 katsojaa. Swansea siirtyi vuonna 2005 pelaamaan vasta rakennetulle Liberty Stadiumille. Aikaisemmin Swansea oli pelannut kotiottelunsa Vetch Field-stadionilla vuodesta 1912.

Ensimmäinen virallinen ottelu stadionilla pelattiin 23. heinäkuuta 2005, kun Fulham ja Swansea City kohtasivat ystävyysottelussa. Walesin jalkapallomaajoukkue on myös pelannut muutamia otteluitaan stadionilla. Liberty Stadium on myös Rugby-joukkue The Ospreysin kotistadion.

## Lähteet

## Aiheesta muualla
* Liberty Stadiumin virallinen kotisivu
Michael Schumacher (jääkiekkoilija)

**Michael Schumacher** (s. 25. elokuuta 1993 Örnsköldsvik, Ruotsi) on ruotsalainen uransa päättänyt jääkiekkohyökkääjä. Hän pelasi ammattilaisurallaan lähinnä Pohjois-Amerikan alasarjoissa, ennen uran päättämistä Ruotsissa. Los Angeles Kings varasi Schumacherin NHL:ään vuoden  varaustilaisuuden 200. vuorolla.

## Pelaajaura
Schumacher on Stenungsunds HF:n kasvatti. Hän vaihtoi 16-vuotiaana seuraa ja siirtyi Frölunda HC:een, jossa pelasi kaksi kautta häntä vanhempien ikäluokkien kanssa U18- ja U20-sarjoissa. Schumacher ilmoitti kiinnostuksensa Kanadan CHL-juniorisarjaa kohtaan, ja OHL-joukkue Owen Sound Attack varasi hänet  vuonna 2011. Schumacherin pelaajaoikeudet siirtyivät pian Sault Ste. Marie Greyhoundsille, jossa hän pelasi kaksi kautta.

Los Angeles Kings varasi Schumacherin vuoden  samana vuonna kun hän siirtyi Kanadan juniorisarjoihin. Schumacher valitsi juniorisarjan, jotta voisi rauhassa kehittyä pelaajana. Los Angeles ei koskaan tehnyt pelaajasopimusta Schumacherin kanssa, minkä vuoksi hän teki vuonna 2013 yksivuotisen sopimuksen AHL-joukkue Lake Erie Monstersin kanssa.

Ensimmäisellä ammattilaiskaudellaan 2013–2014 Schumacher pelasi puolet kaudesta AHL:ssä, mutta myös Lake Erien farmijoukkueessa CHL-liigan Denver Cutthroatsissa. Schumacher teki kesällä jatkosopimuksen Lake Erien kanssa, ja sai pelata koko kauden AHL:ssä. Kaudeksi 2015–2016 Schumacher teki sopimuksen AHL-joukkue San Antonio Rampagen kanssa, ja sai siten osallistua Colorado Avalanchen harjoitusleirille.

Schumacher palasi Ruotsiin kesällä 2016 ja liittyi Allsvenskanissa pelanneeseen Södertälje SK:hon. Hän pelasi kauden 2016–2017 aikana 17 ottelua, kunnes sai loppukauden mittaisen pelikiellon väkivaltaisuudesta. Hän jatkoi kauden loppuun Ruotsin neljännellä sarjatasolla II-divisioonassa kasvattiseurassaan Stenungsunds HF:ssä. Schumacher pelasi II-divisioonassa myös kauden 2017–2018. Tämän jälkeen hän ei ole pelannut jääkiekkoa.

## Lähteet
Sisko Latvus

**Sisko Latvus** (s. 23. maaliskuuta 1945 Närpiö, julkaissut myös nimellä **Sisko Pörsti**) on suomalainen kirjailija. Hän on kirjoittanut pääasiassa lasten- ja nuortenkirjoja. Esikoisteos *Saviminä* ilmestyi vuonna 1965. Latvuksen kirjoja on käännetty ruotsiksi, norjaksi, tanskaksi, saksaksi ja unkariksi.

Latvuksen vanhemmat olivat Jaakkimassa asuvia karjalaisia, jotka evakuoitiin syyskuussa 1944 muualle Suomeen. Sisko Latvus matkasi äitinsä kohdussa Pohjanmaalle Närpiöön, mutta vietti lapsuutensa Hämeen Aitoossa. Hänen kotikielekseen tuli näin vanhempien kanssa puhuttu Karjalan murre ja toiseksi kielimuodoksi kodin ulkopuolella puhuttu hämäläismurre.

Latvus valmistui filosofian maisteriksi Helsingin yliopistosta 1969 pääaineenaan kotimainen kirjallisuus, sillä hän piti tavoitteenaan kirjailijan uraa. Puolisonsa pastori Juhani Pörstin myötävaikutuksella hän päätyi kuitenkin lähetystyöntekijäksi. Hän matkasi Suomen Lähetysseuran työntekijänä 1980-luvun puolivälissä Etelä-Ranskaan maan luterilaisen kirkon palvelukseen opettamaan Pohjois-Afrikasta saapuneiden siirtotyöläisten vaimoille ranskan kieltä. Suomen Lähetysseuran kustannusjohtajana Latvus työskenteli 1999–2002 ja 2002–2008 Venäjällä toimittamassa Inkerin kirkon lehteä. Vuodet Venäjällä vaikuttivat häneen niin, että kaksi romaania pohjautuu inkeriläisten tarinoihin. *Kaukana omalta maalta* kertoo lapsina Siperiaan karkotetuista inkeriläisistä ja *Kaksi sateenkaarta* -kirja tarinoi nuoren inkeriläisen paluumuuttajan elämästä.

Latvus palkittiin J. H. Erkon kirjoituskilpailussa vuonna 1963. Latvuksen teos *Kaukana omalta maalta* oli Finlandia Junior -ehdokkaana vuonna 2011 ja *Kaksi sateenkaarta* Topelius-palkintoehdokkaana vuonna 2015. 

## Teokset
### Lasten- ja nuortenkirjat
*Saviminä, WSOY 1965
*Mennään Jasse, Kansan Raamattuseura 1973
*Mopokolari, Suomen Lähetysseura 1975
*Jukka käy kaupassa (kuv. Salli Parikka), Karas-Sana 1976
*Lähtö kello yksi, WSOY 1976
*Jukka päiväkerhossa (kuv. Salli Parikka), Karas-Sana 1976
*Jukka saaressa (kuv. Salli Parikka), Karas-Sana 1978
*Jeesuksen syntymäpäivät (kuv. Salli Parikka), Karas-Sana 1979
*Hymyilevä koira, WSOY 1980
*Ilkivaltaa ponitarhassa, Lasten Keskus 1983
*Evakkojunalla länteen, WSOY 1984
*Matleena on prinsessa, Karas-Sana 1985
*Autiotalon koira, Suomen Lähetysseura 1998
*Täällä Samuel, kuka siellä? (kuv. Salli Parikka), Suomen Pipliaseura 2005
*Kaukana omalta maalta, WSOY 2011
*Kaksi sateenkaarta, WSOY 2014

### Muut teokset
*Elina, eronnut nainen, romaani, Kirjapaja 1980
*Menolippu Marseilleen, Karas-Sana 1991 (nimellä Sisko Pörsti)
*Erkki Leminen, armon matkamies, Karas-Sana 1994

## Lähteet
Sweet About Me

**Sweet About Me** on australialaisen laulaja-lauluntekijä Gabriella Cilmin kappale hänen Lessons to Be Learned-debyyttialbumilta. Kappaletta käytettiin Suren ja Dove Bodywashin televisiomainoksissa Euroopassa sekä Rexona Roll Onin mainoksessa Brasiliassa. Yhdysvalloissa sitä puolestaan käytettiin Hair Cutteryn mainoksessa lyhyen aikaa. Kappale esiintyy brasilialaisen telenovela A Favoritan kansainvälisellä soundtrackillä sekä portugalilaisen telenovela *Feitiço de Amorin* soundtrackillä. Kappale on mukana myös NBC:n televisiosarjan *[[Lipstick Jungle]]* jaksossa "Chapter Ten: Let It Be" sekä VH1:n tositelevisiosarjassa Rock of Love: Charm School.

Kappaleesta on olemassa kaksi eri versiota: Albumi- sekä radioversio. Ensimmäinen versio on leikattu puoliksi radioversiossa ja kappale alkaa sanoilla: *"Oh, watching me hanging by a string this time"*, jota seuraa *"Oh, easily climax of a perfect lie"*. Albumiversiossa on toisto ensimmäisestä linjasta, joka seuraa linjaa: *"Don't, easily a smile worth a hundred lies"*, radioversiossa nämä kaksi linjaa tulevat ennen kertosäkeeseen menemistä. A Twenty Ten Mix kappaleesta "Sweet About Me" oli sisällytetty Cilmin toiselle studioalbumille, Tenille joka julkaistiin maaliskuussa 2010.

PRS for Music ilmoitti 21. joulukuuta 2009, että "Sweet About Me" oli Britanniassa vuoden 2009 soitetuin kappale. Kappale voitti myös Grand Prixin 46:ssa Sopot International Song Festivalissa vuonna 2009.

## Lähteet
Torstein Seiersten

**Olav Torstein Seiersten ** (22. helmikuuta 1931 Brandbu, Oppland – 15. lokakuuta 2023 Nittedal, Viken) oli norjalainen pikaluistelija.

Torsten Seiersten nousi pinnalle jo nuorisosarjoissa 1950-luvun alussa yhdessä Knut Johannesenin kanssa. Vuosina 1952–1953 hän palveli Saksassa miehitysjoukkoina toimineessa norjalaisprikaatissa. Pikaluistelu-uransa aikana hän oli töissä Norjan rautateillä konduktöörinä. Työ hankaloitti täysipainoista valmentautumista pikaluisteluun.

Vuoden 1956 Cortina d’Ampezzon olympialaisissa hän sai luistella 5&nbsp;000 metriä, jolla matkalla hän sijoittui kymmenenneksi. Kisojen jälkeen järjestetyissä MM-kisoissa Oslon Bislettillä hän voitti 10&nbsp;000 ennen pariaan Oleg Gontšarenkoa. Yhteispisteissä hän oli neljäs. Vuosina 1957 ja 1958 hän oli MM-kisoissa molemmilla kerroilla viides. Vuoden 1960 Squaw Valleyn kisoissa Seiersten paransi 10&nbsp;000 metrin sijoitustaan olleen kuudes. Parhaimmaksi olympiasijoitukseksi muodostui 5&nbsp;000 metrin neljäs sija häviten kahdella kymmenyksellä pronssimitalin.

Norjan mestaruuskisoihin Seiersten osallistui vuosina 1953–1964. Hän oli lopettamassa uraansa jo vuonna 1962, mutta valmentaessaan Stein Johnsonia jatkoi samalla omaa uraansa. Viimeisen kerran urallaan hän osallistui vuoden 1961 MM- ja EM-kisoihin. Parhaat tuloksensa 5&nbsp;000 ja 10&nbsp;000 metrillä hän teki uransa lopulla vuoden 1963 alussa. Samaan aikaan kilpaillut Knut ”Kuppern” Johannesen oli Seierstenille liian kova pala, sillä maanmies Johannesen voitti vastaavana aikana useita olympiamitaleita, MM- ja EM-mitaleita.

Uransa jälkeen Seiersten toimi Norjan pikaluistelujoukkueen johtajana 1960-luvulla.

## Lähteet
* 
* Torstein Seierstenin luistelumenestys
* Torstein Seierstenin luistelumenestys (hollanniksi)

### Viitteet